b'\n_START_ARTICLE_\nHideyo Noguchi\n_START_SECTION_\nTalambuhay\n_START_PARAGRAPH_\nIpinanganak si Noguchi sa Prepektura ng Fukushima, Hapon. Pagkaraang magtapos ng pag-aaral mula sa Dalubhasaang Medikal ng Tokyo noong 1897, nagpunta siya sa Estados Unidos. Nakilala siya sa Amerika dahil sa kanyang mga naging gawain para sa sipilis at dilaw na lagnat. Siya ang unang taong nakapagpalaki ng purong mga kultura ng mga mikroorganismong nakapagsasanhi ng sipilis. Habang naghahanapbuhay sa Accra, Ghana, sa Kanlurang Aprika, kaugnay ng pag-aaral ng birus ng lagnat na dilaw, hindi sinasadyang naimpeksiyon siya ng karamdamang ito. Namatay siya dahil sa pangyayaring ito.'